Document ID: 31987R2157

*****
ΚΑΝΟΝΙΣΜΟΣ (ΕΟΚ) αριθ. 2157/87 ΤΗΣ ΕΠΙΤΡΟΠΗΣ
της 22ας Ιουλίου 1987
που τροποποιεί τον κανονισμό (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποιποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 27 παράγραφος 5,
Εκτιμώντας:
ότι το άρθρο 30 του κανονισμού (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1980/87 (4), προσδιορίζει τις περιπτώσεις κατά τις οποίες για τους κραμβόσπορους, γογγυλόσπορους και ηλιανθόσπορους δεν είναι δυνατόν να χορηγηθεί ενίσχυση· ότι για τους λευκούς και τους με ραβδώσεις ηλιανθόσπορους συσκευασίας μέγιστου περιεχομένου 100 χιλιογράμμων, δεν είναι δυνατόν να χορηγηθεί ενίσχυση επειδή προορίζονται να καταναλωθούν ως έχουν · ότι πρέπει, για να διευκρινισθούν οι διατάξεις του άρθρου 30 του κανονισμού (ΕΟΚ) αριθ. 2681/83, να αναφερθεί σαφώς η περίπτωση των σπόρων αυτών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 30 του κανονισμού (ΕΟΚ) αριθ. 2681/83, η τελευταία περίπτωση αντικαθίσταται από το ακόλουθο κείμενο:
«- προορίζονται να χρησιμοποιηθούν ως έχουν για την ανθρώπινη διατροφή ή τη διατροφή των ζώων όταν προσκομισθεί ικανοποιητική απόδειξη στο εν λόγω κράτος μέλος· η απόδειξη αυτή θεωρείται ότι έχει αποκτηθεί στην περίπτωση που οι λευκοί και οι με ραβδώσεις ηλιανθόσποροι συσκευάσθηκαν σε δοχεία μέγιστου περιεχομένου 100 χιλιογράμμων.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1987.

Labels: 3
17
19
6